
Për MIRATIMIN E RREGULLORES “PËR SHISHET ENËMATËSE”

Në mbështetje të nenit 100 të Kushtetutës dhe të pikës 3 të nenit 36 të ligjit nr.9875, datë 14.2.2008 “Për metrologjinë”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI: 

1. Miratimin e rregullores “Për shishet enëmatëse”, sipas tekstit që i bashkëlidhet këtij vendimi.
2. Ngarkohet Ministria e Ekonomisë, Tregtisë dhe Energjetikës, Ministria e Bujqësisë, Ushqimit dhe Mbrojtjes së Konsumatorit dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet e zbatimit të tij nga data 16 mars 2009.
KRYEMINISTRI
Sali  Berisha 


RREGULLORE 
PËR SHISHET ENËMATËSE 

                                                              PJESA   I
                                                        PËRMBAJTJA

1. Kjo rregullore specifikon:
1.1 Shishet enëmatëse  ligjërisht të kontrolluara. 
1.2 Kërkesat metrologjike ndaj shisheve  enëmatëse. 
1.3 Metoda referuese për kontrollin e volumit neto (kapaciteti aktual) të shisheve.
1.4 Mbishkrimet dhe shenjat që vendosen mbi shishet si enëmatëse. 

Pjesa  II
SHISHET  LIGJËRISHT TË KONTROLLUARA

2.  Kjo rregullore do të zbatohet për enët e bëra prej qelqi ose çdo material tjetër që kanë qëndrueshmëri dhe stabilitet dhe që ofrojnë të njëjtat garanci metrologjike si qelqi, kur enë  të tilla: 
2.1 janë të mbyllura ose të disenjuara për t’u mbyllur  dhe kanë si qëllim magazinimin, transportin ose tregtimin e lëngjeve;
2.2 kanë kapacitet nominal midis 0.05 litra dhe 5 litra, përfshirë këto dy vlera;
2.3 kanë karakteristika metrologjike (karakteristikat e disenjos dhe uniformitetin e prodhimit), të tilla që  ato mund të përdoren si enëmatëse p.sh kur janë të mbushura deri në një nivel ose përqindje të caktuar të kapacitetit të tyre “deri në buzë” dhe përmbajtja e tyre mund të matet me saktësi të mjaftueshme. 

Pjesa  III
KËRKESAT METROLOGJIKE PËR SHISHET SI ENËMATËSE
  
3.   Kapaciteti nominal, kapaciteti “deri në buzë” dhe kapaciteti aktual  i një shisheje  do të përcaktohet në  temperaturën  200 C.
3.1 Shishet  enëmatëse do të mbushen:
a) në një nivel konstant që i korrespondon nivelit teorik të mbushjes për kapacitetin nominal;
b) në një boshllëk  konstant që  i korrespondon  diferencës ndërmjet kapacitetit “deri në buzë” dhe kapacitetit nominal.
3.2 Të gjitha shishet e një disajni, përmasë dhe kapaciteti nominal  do kenë:
a) një diferencë të perceptueshme konstante ndërmjet nivelit teorik të mbushjes për kapacitetin  nominal dhe nivelit “deri në buzë”;
b) një diferencë të perceptueshme konstante ndërmjet kapacitetit “deri në buzë” dhe kapacitetit nominal, i njohur si  volumi i zgjerimit  ose boshllëku.
3.3 Shishet do të prodhohen  të tilla që diferenca ndërmjet kapacitetit aktual  dhe kapacitetit nominal të treguar  të mos kalojë gabimin maksimal të lejuar.
3.4 Gabimi maksimal i lejuar, referuar pikës 3.3, pozitiv ose negativ, do të jetë në përputhje me aneksin 1. 
3.5 Gabimi maksimal i lejuar i kapacitetit  të treguar “deri në buzë”, të  një shisheje do të jetë i njëjti si dhe gabimi maksimal i lejuar për kapacitetin nominal korrespondues.
3.6 Shishet që plotësojnë kërkesat referuar pikës 3.3, do të shënohen me shenjën “s” të parashikuar në pjesën V,  mund të përdoren si enë matëse  dhe do të hidhen në treg pa asnjë testim ose kontroll metrologjik ligjor paraprak. Shenja  Evropiane “з”  njihet nga autoritetet shqiptare. Shishet e ardhura nga një vend anëtar i BE-së dhe janë të shënuara me shenjën “э” do të hidhen në treg pa asnjë testim ose kontroll metrologjik ligjor paraprak pasi të konfirmohet dokumentarisht vlefshmëria e vendosjes në produkt të kësaj shenje.
3.7 Prodhuesit e shisheve do të sigurojnë konformitetin e kapacitetit të tyre me kërkesat e pikës 3.3, nëpërmjet kryerjes së kontrolleve statistikore të prodhimit sipas aneksit 2.
3.8 Në prodhimin e shisheve  enëmatëse, shfrytëzimi sistematik i tolerancave është i ndaluar.

Pjesa IV
METODA  REFERENCe  PËR  KONTROLLIN  E  VOLUMIT  NETO 
                        (KAPACITETIT AKTUAL)  TË SHISHEVE       
 
4. Kërkesat ndaj metodave dhe instrumenteve matëse, që përdoren për përcaktimin e kapacitetit aktual të shisheve enëmatëse. 
4.1 Kapaciteti aktual i shisheve enëmatëse do të kontrollohet nëpërmjet përcaktimit të  sasisë së ujit me një densitet të njohur të mbushur deri në nivelin  që teorikisht  i korrespondon kapacitetit nominal.
4.2 Sasia e ujit të mbushur do të përcaktohet me peshim në  20 C.
4.3 Kapaciteti aktual i shisheve enëmatëse mund të kontrollohet dhe në mënyrë indirekte.
 4.4 Në kontrollin e kapacitetit aktual të shisheve enëmatëse, pasiguria e matjes nuk duhet të kalojë 1/5 e gabimit maksimal të lejuar për kapacitetin nominal korrespondues.
 4.5 Drejtoria e Përgjithshme e Metrologjisë  do të publikojë në buletinin e saj zyrtar vlerat për karakteristikat metrologjike të instrumenteve matëse që do të përdoren për kontrollin e kapacitetit aktual të shisheve enëmatëse.
4.6 Instrumentet matëse të përdorura për kontrollin e kapacitetit aktual të shisheve enëmatëse duhet të jenë të përshtatshme dhe të verifikuara nga organet përkatëse të DPM-së ose persona të autorizuar dhe të mbajnë shenja të vlefshme që e vërtetojnë këtë kontroll.
4.7 Prodhuesit e shisheve enëmatëse do të ruajnë dokumentacionin  e instrumenteve matëse, që dëshmojnë që ato plotësojnë kërkesat e kësaj pjese.
4.8  Metodat për kontrollin e kapacitetit aktual të shisheve enëmatëse do të kryhen nga:
a) prodhuesit e shisheve enëmatëse;
b) Drejtoria e Përgjithshme e Metrologjisë  gjatë kryerjes së inspektimit metrologjik sipas ligjit për metrologjinë dhe akteve nënligjore të nxjerra në mbështetje të tij.
 4.9 Drejtoria e Përgjithshme e Metrologjisë  do të kryejë këtë kontroll sipas metodës referencë të paraqitur  në aneksin 2.
4.10  Prodhuesit e shisheve enëmatëse do të kryejnë kontrollin statistikor të prodhimit për çdo parti prodhimi. 
4.11  Kriteri i kontrollit të kapacitetit aktual përfshin shmangien (devijimin) prej:
a) shumës së kapacitetit nominal të një shisheje dhe gabimit maksimal të lejuar korrespondues të specifikuar; 
b) diferencës ndërmjet kapacitetit nominal të një shisheje  dhe gabimit maksimal të lejuar korrespondues  të specifikuar.
4.12 Prodhuesit e shisheve do të vendosin për metodën e kontrollit, që do të përdorin  dhe do të organizojnë procedurën e kontrollit, në mënyrë të tillë që të sigurojnë që partitë e tyre të prodhimit të plotësojnë kërkesat ndaj kapacitetit aktual të shisheve enëmatëse referuar pikave 3.3 deri 3.6.
4.13 Prodhuesit do të përcaktojnë, në vartësi të rezultateve të kontrollit, madhësinë e partisë së inspektimit dhe madhësinë dhe frekuencën e marrjes së mostrave.
4.14 Prodhuesit e shisheve do të dokumentojnë dhe të ruajnë regjistrimet e kontrolleve të kryera nga  vetë ata.
 4.15 Regjistrimet e kontrolleve do të dëshmojnë që këto kontrolle, së bashku me korrigjimet dhe rregullimet që ata i kanë parë të nevojshme, të sigurojnë që vetëm shishet enëmatëse që plotësojnë kërkesat ndaj kapacitetit aktual të tyre  janë hedhur në treg.
  4.16 Prodhuesit e shisheve enëmatëse do të mbajnë (ruajnë) dokumentacionin e kontrollit, i cili do të përfshijë: 
a) një përshkrim të metodës së kontrollit të përdorur;
b) regjistrimet e matjeve dhe të rezultateve të përpunimit  dhe kontrollit;
c) të dhëna për veprimet korrigjuese të marra, kur jokonformiteti i kapacitetit aktual të shisheve enëmatëse me kërkesat e specifikuara është eliminuar;
d) regjistrime të tjera që tregojnë vëzhgimin (vrojtimin) e metodës së kontrollit të përshkruar.
4.17 Importuesit e shisheve enëmatëse do të ruajnë dokumentacionin për kontrollin e partive të importuara, që provojnë konformitetin e kapacitetit aktual të shisheve me kërkesat e specifikuara:
a) regjistrimet referuar pikës 4.14  duhet të mbahen të sakta, të qarta, të njëkuptimshme  dhe të paanshme;
b) regjistrimet që iu referohen pikave 4.14 do të ruhen në mbartës që të lejojnë magazinim të sigurt  dhe mundësinë që të jenë të kuptueshme dhe  lehtësisht të lexueshme; 
c) regjistrimet që i referohen pikave 4.14 dhe 4.15 do të mbahen (ruhen) kronologjikisht për jo më pak se një vit  nga data e kryerjes së kontrollit.

Pjesa V
Mbishkrimet  dhe  shenjat  e  vendosura  mbi  shishet   enëmatëse 

5.  Rregullat për vendosjen e mbishkrimeve në shishe enëmatëse
5.1 Shishet enëmatëse do të mbajnë mbishkrime si parashikohen në nenin 36 pika 2 të ligjit për metrologjinë.
5.2 Të gjitha mbishkrimet mbi shishe enëmatëse duhet të vendosen në mënyrë që të mos shuhen, lehtësisht të lexueshme dhe të dukshme në kushte normale të paraqitjes.
5.3 Një shishe enëmatëse do të mbajë në një anë të saj, në fund ose në rrethin  e fundit:
a) një mbishkrim tregues për kapacitetin nominal të saj në germa:
1. të paktën 6 mm të larta, nëse kapaciteti nominal është më i madh se 100 cl;
2. 4 mm të larta në qoftë se është nga 100 cl e poshtë deri 20 cl (pa përfshirë atë);
3. 3 mm të larta në qoftë se ai nuk është  më i madh se 20 cl, të ndjekur nga simboli i njësisë  së matjes së përdorur;
b) shenjën e identifikimit të prodhuesit;
c) shenjën  “s”  që vërteton që kapaciteti aktual  i një shisheje enëmatëse plotëson kërkesat e specifikuara. Ajo duhet të ketë të paktën 3 mm lartësi  dhe të ketë formën, paraqitja grafike e të cilës jepet në aneksin 3.
5.4 Një shishe enëmatëse do të mbajë në fund ose në rrethin e fundit në përputhje me metodën ose metodat e mbushjes për të cilën është ideuar:

a) një mbishkrim  tregues për kapacitetin “deri në buzë” të shprehur në centilitra  dhe të pandjekura nga simboli cl. Madhësia e mbishkrimit duhet të jetë e njëjtë me madhësinë e mbishkrimit për kapacitetin nominal.
b) dhe/ose  një mbishkrim  tregues  në milimetra të distancës nga niveli “deri në buzë” deri te niveli i mbushjes që i përket kapacitetit nominal, i ndjekur nga simboli  mm.
5.5 Treguesit që i referohen pikës 5.3 do të fiksohen  në germa  me lartësinë e specifikuar në pikën 5.3 a  në mënyrë tillë  që të mos krijojnë konfuzion me treguesit e pikës 5.4.
5.6  Kapaciteti nominal i një shisheje enëmatëse do të shprehet:
a) në litra, nëse është më i madh ose i barabartë me 1 litër;
b) në mililitra, ose centilitra, nëse është më i vogël se 1 litër.
5.7  Tregues të tjerë mund të paraqiten në shishe enëmatëse, por ato nuk duhet të krijojnë konfuzion me treguesit e referuar pikave 5.3 dhe 5.4.
 5.8  Forma dhe paraqitja grafike e shenjës së konformitetit të kapacitetit aktual të shisheve enëmatëse duhet të jetë konform aneksit 3.

Aneksi nr.1

GABIMET MAKSIMALE TË LEJUARA

	
Kapaciteti nominal (Vn/Vr)  në mililitra

	Gabimi maksimal i lejuar

	
	në % të Vn/Vr
	në  ml

	
nga     50  deri    100
nga    100  deri    200
nga    200  deri    300
nga    300  deri    500
nga    500  deri  1000
nga  1000  deri  5000
	
-
3
-
2
-
1
	
3
-
6
-
10
-




-Vlerat e gabimeve maksimale të lejuara të treguara në tabelë në përqindje, në qoftë se llogariten në njësi të volumit, do të rrumbullakosen deri te një e dhjeta e mililitrit më të afërt.
-“Gabimi maksimal i lejuar” është devijimi (shmangia) maksimale që  për kapacitetin aktual të shishes  lejohet  të jetë ndryshe nga kapaciteti nominal i treguar.

Aneksi  nr.2

METODA REFERUESE PËR KONTROLLIN STATISTIKOR ME MOSTRA TË KAPACITETIT AKTUAL TË SHISHEVE ENËMATËSE

Partia e inspektuar duhet të përfshijë shishe enëmatëse të të njëjtit disaini dhe përmasë, kapaciteti nominal, materiali dhe prodhimi. 
Madhësia e partisë së inspektuar do të përcaktohet në bazë të prodhimit orar.
Një mostër çfarëdo (e rastësishme)  do të merret nga partia dhe kapaciteti aktual i çdo shisheje enëmatëse do të matet.
Kapaciteti aktual do të matet  me peshim në 20 C.
Shishet enëmatëse do të peshohen bosh, pastaj të mbushura me ujë me densitet të njohur  në 20C, deri në nivelin e mbushjes përkatësisht  me metodën e kontrolli të përdorur. 
Mesatarja e kapaciteteve aktuale të shisheve  enëmatëse të matura do të llogaritet dhe pastaj të vlerësohet me një nga metodat statistikore në vijim:

1. metodën e devijimit standard;
2. metoda e diapazonit mesatar. 
Numri i shisheve enëmatëse që përbën mostrën do jetë 35 ose 40, në varësi të metodës së zgjedhur si më sipër.
Nëse rezultati i kontrollit të një partie që i korrespondon prodhimit orar nuk është i kënaqshëm, mund të kryhet një test i dytë i bazuar në një mostër tjetër të zgjedhur prej një partie që i korrespondon një periudhe kohe më të gjatë prodhimi ose mund të kontrollohen rezultatet e regjistrimeve te kartave të kontrollit të prodhuesit.
Kontrolli i kapaciteteve aktuale të shisheve enëmatëse, në bazë të vlerësimit  të mesatares së kapaciteteve aktuale të shisheve enëmatëse në një mostër, duke përdorur metodën e devijimit  standard.
 Merret një mostër çfarëdo prej 35 shishesh enëmatëse. Kapacitetet aktuale xi të shisheve enëmatëse  në mostër  do të maten të gjitha.
Llogaritni si vijon:
1. vlerën mesatare  të kapaciteteve aktuale xi  të shisheve enëmatëse  në një mostër;
2. devijimin standard “s”;
3. kufirin e sipërm të lejuar  Ts të kapacitetit aktual;
4. kufirin  e poshtëm të lejuar  Ti  të kapacitetit aktual. 
Partia do të deklarohet që plotëson kërkesat ndaj kapacitetit aktual, nëse ajo plotëson njëkohësisht  tri kriteret e pranimit që vijojnë:

 + k-.  Ts  			(1)
 - k.s  Ti  			(2)
s  F(Ts - Ti )			(3)

ku: k = 1,57
F = 0,266

Llogaritjet 
1. Vlera mesatare     e kapaciteteve aktuale  xi  e shisheve  enëmatëse në një mostër 
Llogaritni si vijon:
- Shuma e matjeve të kapacitetit aktual  xi   sipas formulës  
- Vlera mesatare     e kapaciteteve aktuale të shisheve enëmatëse  sipas formulës:


2. Devijimi standard  “s”  
Devijimi standard i vlerësuar llogaritet me formulën: 
 S =    

3. Kufiri i sipërm i lejuar Ts i kapacitetit aktual 
Llogaritet si shuma e kapacitetit të treguar dhe gabimit maksimal të lejuar që i korrespondon këtij kapaciteti.
4. Kufiri më i ulët i lejuar  Ti i kapacitetit  aktual 
Llogaritet  si diferenca  ndërmjet kapacitetit të treguar dhe gabimit maksimal të lejuar që i korrespondon këtij kapaciteti.

Kontrolli i kapaciteteve aktuale të shisheve enëmatëse në bazë të vlerësimit të mesatares së kapaciteteve  aktuale të shisheve në një mostër, duke përdorur metodën e diapazonit  mesatar
Merret një mostër çfarëdo prej 40 shishesh enëmatëse.  Do të maten kapacitetet aktuale xi të shisheve enëmatëse në mostër.
Llogarisni si vijon:
1. Vlerën mesatare  të kapaciteteve aktuale  xi  të shisheve enëmatëse në një mostër;
 2. Diapazonin mesatar   të kapaciteteve aktuale të shisheve enëmatëse në një mostër; 
 3. Kufirin e sipërm të lejuar  Ts  të kapacitetit aktual;
 4. Kufirin e poshtëm të lejuar  Ti të kapacitetit aktual.
Partia do të deklarohet që plotëson kërkesat ndaj kapacitetit aktual,  nëse ajo përmbush njëkohësisht të tri kërkesat e pranimit që vijojnë:

+ k-. ≤  			(1)
 - k-s ≥			(2)
 ≤ F-   (  - )		(3)
ku:
k- =  0,668 
F-  = 0, 628

Llogaritjet 
1. Vlera mesatare      e kapaciteteve aktuale  xi të shisheve enëmatëse në një mostër 
Llogaritni si vijon:

Shumën e matjeve të kapaciteteve aktuale  xi  sipas  formulës 
Vlerën mesatare    të kapaciteteve aktuale të shisheve enëmatëse sipas formulës 


2. Rangun (diapazonin) mesatar    të kapaciteteve aktuale të shisheve enëmatëse në një mostër. 
Ndani mostrën, sipas radhës kronologjike të zgjedhjes, në tetë nënmostra prej pesë shishesh enëmatëse secila.
Llogaritet si vijon:
- Diapazoni i secilës nënmostër, d.m.th. diferenca midis kapacitetit aktual  më të madh dhe më të vogël të pesë shisheve enë në nënmostër; kështu merren tetë diapazone :  R1, R2, R3…R8;
- Shuma  diapazoneve e tetë nënmostrave: R1+ R2+ R3+…+ R8
- Diapazoni mesatar    llogaritet me  formulën : 
3. Kufiri më i lartë  i lejuar  Ts  i kapacitetit aktual
Llogaritet si shuma e kapacitetit të treguar me gabimin maksimal të lejuar që i korrespondon këtij kapaciteti.
4. Kufiri më i ulët i lejuar Ti  i kapacitetit aktual 
Llogaritet si diferenca ndërmjet kapacitetit të treguar dhe gabimit maksimal të lejuar që i korrespondon këtij kapaciteti.
      

                                                                                                     		Aneksi nr.3

SHENJA E KONFORMITETIT

A. SHENJA SHQIPTARE  “s”   E  KONFORMITETIT  TË  KAPACITETEVE  AKTUALE TË SHISHEVE  ME KËRKESAT E SPECIFIKUARA
S
Paraqitja grafike e formës  do të jetë  germa “s” të alfabetit shqiptar  me përmasat:  gjerësia  sa   (0.7 - 0.8)  e lartësisë. 

B. SHENJA EUROPIANE  “3”   E  KONFORMITETIT  TË  KAPACITETEVE  AKTUALE TË SHISHEVE  ME KËRKESAT E SPECIFIKUARA



[image: ]

Shenja është një shkronjë “Epsilon”, simetrikisht e rrotulluar në aksin vertikal

